Source: https://www.najpravo.sk/obcianske-pravo/judikatura/obcianske-pravo/nahrada-skody/
Timestamp: 2019-05-24 00:46:21+00:00
Document Index: 16646376

Matched Legal Cases: ['§ 427', '§ 3', '§ 59', '§ 433', '§ 434', '§ 5']

Vo všeobecnosti sa za prevádzkovateľa na účely § 427 Občianskeho zákonníka považuje subjekt, ktorý má právnu a faktickú možnosť disponovať daným dopravným prostriedkom. Spravidla je ním predovšetkým vlastník vozidla. Skutočnosť tvrdená sťažovateľkou, že nemala vo faktickej moci predmetné vozidlo z dôvodu jeho prenájmu, ešte nevylúčilo jej zodpovednosť ako prevádzkovateľa, pretože tá je podmienená alternatívne buď právnym panstvom nad motorovým vozidlom alebo faktickou možnosťou ním disponovať podľa § 3 ods. 1 zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov.17. Január 2019 | Náhrada škody
Uplatnenie občianskoprávneho inštitútu náhrady škody je založené na náhrade skutočnej škody, keďže náhrada škody plní kompenzačnú, a nie sankčnú funkciu. Výška škody nemôže byť sankciou za neoprávnený odber. Pokiaľ je možné na základe preukázaného dôkazného stavu skutkovo ustálil množstvo odobratého plynu, nie je na mieste aplikovať § 59 ods. 3 zákona o energetike, ktorého aplikácia prichádza do úvahy iba v prípade nemožnosti vyčísliť skutočne vzniknutú škodu na základe objektívnych a spoľahlivých podkladov.4. Január 2019 | Náhrada škody
Bicykle vnesené do priestorov ubytovacieho zariadenia nemajú z hľadiska objektívnej zodpovednosti prevádzkovateľa hotela podľa § 433 ods. 1 Občianskeho zákonníka povahu cennosti (§ 434 ods. 1 Občianskeho zákonníka), aj keď svojou výnimočnou zostavou a výbavou presahujú hodnotu obvyklých turistických bicyklov.18. September 2018 | Náhrada škody
Majetková ujma spočívajúca v znížení obvyklej ceny vozidla
Ak boli poškodenému nahradené náklady na opravu vozidla po nehode, avšak po vykonanej oprave sa hodnota vozidla nedostala na úroveň pôvodnej obvyklej ceny, je tu stále majetková ujma poškodeného, spôsobená na vozidle, a to v rozsahu rozdielu medzi obvyklou cenou vozidla pred poškodením a obvyklou cenou vozidla po oprave, ktorú je škodca povinný nahradiť.15. August 2018 | Náhrada škody
Zvýšenie náhrady za sťaženie spoločenského uplatnenia
Zvýšenie náhrady za sťaženie spoločenského uplatnenia v zmysle § 5 ods. 5 zákona č. 437/2004 Z.z. sa neobmedzuje len na prípady vysokej úrovne predchádzajúceho uplatnenia poškodeného v spoločnosti (v kultúrnej, umeleckej, športovej a podobnej sfére života), ale je opodstatnené aj v prípadoch ďalších, v ktorých to odôvodňujú individuálne okolnosti zistené vykonaným dokazovaním. V praxi všeobecných súdov ide o okolnosti najrozmanitejšej povahy, ktoré môžu, avšak nemusia odzrkadľovať mieru spoločenského angažovania sa poškodeného pred škodovou udalosťou.26. Júl 2018 | Náhrada škody
bezpodielové spoluvlastníctvo manželov mediácia náhrada trov konania oslobodenie od súdnych poplatkov úroky z omeškania spotrebiteľ odvolanie súdne poplatky trovy konania vedľajší účastník dokazovanie podielové spoluvlastníctvo rekodifikácia exekúcia premlčanie náhrada škody dedenie judikatúra ochrana osobnosti dovolanie
Návštev: 10806837 | Pravidlá používania portálu | Napíšte nám | Tvorba web stránok, www.webcreators.sk | WebHosting, www.hostcreators.sk | Admin